ASIMAR พุ่งเกือบ 9% โบรกฯ มองผลประกอบการโตต่อเนื่อง
ASIMAR พุ่งเกือบ 9% ล่าสุด ณ เวลา 10.13 น. ราคาอยู่ที่ 3.00 บาท บวก 0.24 บาท หรือ 8.70% สูงสุดที่ 3.00 บาท ต่ำสุดที่ 2.82 บาท มูลค่าซื้อขายที่ 15.92 ล้านบาท โบรกฯ มองผลประกอบการโตขึ้นต่อเนื่อง
2 พ.ย. 2559

ผู้สื่อข่าวรายงานว่า ราคาหุ้นบริษัท เอเชียน มารีน เซอร์วิสส์ จำกัด (มหาชน) หรือ ASIMAR ณ เวลา 10.13 น. ราคาอยู่ที่ 3.00 บาท บวก 0.24 บาท หรือ 8.70% สูงสุดที่ 3.00 บาท ต่ำสุดที่ 2.82 บาท มูลค่าซื้อขายที่ 15.92 ล้านบาท 

ด้าน บล.เออีซี (เด็กแนว) ระบุว่า นักวิเคราะห์มองว่าผลประกอบการดีขึ้นเรื่อยๆ ในปี 60 ยิ่งเห็นชัด ตั้งเป้ารายได้พันล้านบาท และมีโอกาสกำไรอย่างน้อย 100 ล้านบาท จุดเด่นต่อมาคือ Forward PE ต่ำเพียง 7.2 เท่า ซึ่งใกล้ระดับต่ำสุดของบริษัทในอดีต ดังนั้นนี่คือจังหวะสะสมหุ้นแล้ว ขณะที่กราฟลงมาค่อนข้าง Bottom ติดแนวรับแนวเด้งตัว โดย MACD เกิด Double bottom และเป็น Divergence พร้อมดีดตัวแล้ว พร้อมให้ต้านแรกที่ 3 บาท 